open-index/open-wikipedia-markdown huggingface dataset:
פרסי המוזיקה של MTV אירופה 1994

'''פרסי המוזיקה של הראשונים של MTV אירופה''' התקיימו ב-24 בנובמבר 1994, בשער ברנדנבורג, ברלין, גרמניה, חמש שנים לאחר נפילת חומת ברלין וארבע שנים לאחר האיחוד מחדש. הטקס, בהנחיית טום ג'ונס, כלל הופעות של אירוסמית', ביורק, רוקסט, טייק ד'את וג'ורג' מייקל. בין מגישי הפרסים נכללו איסט 17, ז'אן-פול גוטייה, נעמי קמפבל, פמלה אנדרסון והדוגמנית הלנה כריסטנסן, שנישקה את מייקל האצ'נס מ- בשידור חי על הבמה.

## מועמדים וזוכים
הזוכים הם בטקסט **מודגש.**

## הופעות
* ג'ורג' מייקל — "Freedom! '90"
* אירוסמית' — "Walk on Water" & "Cryin'"
* רוקסט — "Sleeping in My Car"
* טייק ד'את — "Sure"
* ביורק עם פלוק — "Big Time Sensuality"
* אניו מרקטו
* ארוס רמאצוטי — "Cose della vita"
* ת'ראפי? — "Die Laughing"
* אייס אוף בייס — "Living in Danger"
* טום ג'ונס — "If I Only Knew"
* ג'ורג' מייקל — "Jesus to a Child"
* פרינס — "Peach"

## הערות שוליים

1994
קטגוריה:1994 בגרמניה
פסגת פגמטייט

**פסגת פגמטייט** או **פסגת פגמטיט** (באנגלית: **Pegmatite Peak**) היא פסגה, באמצע המרחק שבין פסגות מדינה לבין הר סולסברי בהרי המלכה מוד, באזור חוף אמונדסן של שטח חסות רוס, שבאנטארקטיקה.

גובה הפסגה 790 מטרים מעל פני הים.

הפסגה ממוקמת מצידו המערבי של קרחון קורוויץ.

## היסטוריה
### גילוי ומיפוי הפסגה

הפסגה מופתה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960 – 1964.

### מקור השם

שמה של הפסגה ניתן לה על ידי משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר (הקיץ האנטארקטי) 1969 – 1970.

השם תיאורי.

במצוקי הסלע, שבמדרונות הדרום - מזרחיים של הפסגה, מצויים סלעי פגמטיט - סלע יסוד בעל גבישים גדולים שצבעם לבן.

## קישורים חיצוניים

* פסגת פגמטייט באתר הסקר הגאולוגי של ארצות הברית
* פסגת פגמטייט באתר הגאזט האנטארקטי המשווה SCAR של ממשלת אוסטרליה

## הערות שוליים

פגמטייט
פגמטייט
פגמטייט
חואן פרס דה מונטאלבן

**חואן פרס דה מונטאלבן** (בספרדית: **Juan Pérez de Montalbán**; 1602 – 25 ביוני 1638) היה סופר, מחזאי וכומר ספרדי.

## ביוגרפיה
חואן פרס דה מונטאלבן נולד במדריד. אביו היה מוציא לאור וספק ספרים לחצר המלך. בגיל 18 חואן פרס דה מונטאלבן סיים לימודי תאולוגיה והחל בקריירה במוסדות הכנסייה.

במקביל הוא התחיל לכתוב מחזות בהדרכת לופה דה וגה. בשנת 1624 הוא פרסם את השירה הראשונה שלו El Orfeo en lengua castellana. בשנת 1625 הוא פרסם מחזה שמבוסס על חייה של קטלינה דה אראוסו. הוא המשיך לכתוב בעיקר מחזות שזכו להצלחה. חלק מהם אף תורגמו לאנגלית והועלו על הבמה באנגליה.

חואן פרס דה מונטאלבן היה מעריץ של לופה דה וגה ובשנת 1636 פרסם את הביאוגרפיה של המחזאי.

חואן פרס דה מונטאלבן הושפע נפשית ממות לופה דה וגה ונפטר במדריד בשנת 1638.

## קישורים חיצוניים

* קורות חיים
* יצירות של חואן פרס דה מונטאלבן

קטגוריה:ערכים שבהם תבנית בריטניקה אינה מתאימה
קטגוריה:סופרים ספרדים
קטגוריה:מחזאים ספרדים
קטגוריה:כמרים ספרדים
קטגוריה:ספרדים שנולדו במאה ה-17
קטגוריה:ילידי 1602
קטגוריה:נפטרים ב-1638
קמלה (כפר)

**קמלה** (בהונגרית: **Kömlő**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1261.

## יהודי קמלה
יהודים חיו בקמלה במאה ה-18 ובמאה ה-19.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
תנ"ך פרארה

**תנ"ך פרארה** היא מהדורת התנ"ך שהודפסה בפרארה בשנת 1553 בלאדינו. 

המהדורה הוכנה על-ידי יום-טוב בן לוי אטיאס, בן למשפחת אנוסים מפורטוגל שחזרה ליהדות. את התרגום ללאדינו ביצע יצחק אברהם בן סלומון.

הספר יצא לאור בו זמנית בשתי מהדורת, המוקדשות כל אחת לאישיות אחרת: האחת ל, דוכס פרארה, והשנייה לפילנתרופית הידועה דונה גרציה נשיא, שככל הנראה מימנה את ההוצאה. אחד הטפסים של מהדורה זו נתרם בשנת 1958 לספרייה החופשית בפילדלפיה. בין עותקי התנ"ך השונים קיימים הבדלים, וייתכן כי הוא תוקן במהלך הדפסות חוזרות.

הספר נדפס בשפת הלאדינו לפי כללי התחביר העברי, באותיות לטיניות.

תנ"ך פרארה היה בסיס לתרגומים נוספים בשפת הלאדינו של מהדורות שתורגמו והודפסו במקומות שונים באיטליה, אמסטרדם והאימפריה העות'מאנית.

## קישורים חיצוניים

* תנ"ך פרארה, מהדורה מקוונת.
* 
* 

## הערות שוליים

קטגוריה:מהדורות של התנ"ך
קטגוריה:דפוס
קטגוריה:דפוס בלט
קטגוריה:ספרי המאה ה-16
קטגוריה:תרגומי המקרא
שלומית עוזיאל

**שלומית עוזיאל** (נולדה ב-29 בינואר 1970) היא עורכת, מחברת ומרצה ישראלית בתחום הלשון העברית.

## ביוגרפיה
שלומית עוזיאל היא בת לגילה רז ולטייס הקרב זאב רז. למדה באוניברסיטה העברית (BA בביולוגיה) ובמכון כהן באוניברסיטת תל אביב (MA בהיסטוריה ופילוסופיה של המדע). במקביל למדה לשון ובלשנות באוניברסיטה העברית ובאוניברסיטה הפתוחה.

כיהנה כעורכת גליליאו – כתב עת למדע ולמחשבה (2006–2008) וכעורכת ביואינפורם, כתב עת לקהילת מדעי החיים והביוטכנולוגיה בישראל (2010–2011). עורכת בהוצאת למדא עיון של האוניברסיטה הפתוחה, ועורכת, עורכת מדעית וכותבת במכון דוידסון לחינוך מדעי ובקרן הלאומית למדע (ISF).

ספרה "מוציאה לשון: הפתעות מהמגירה הסודית של העברית" ראה אור בשנת 2021 בהוצאת עם עובד.

כותבת ומגישה את הפינה "מוציאה לשון", העוסקת בסוגיות לשוניות בספרות, ב"מה שכרוך", מגזין הספרות היומי של רדיו "כאן תרבות".

עורכת סדרת "למדא מארחת" – הרצאות וימי עיון בתחום השפה ומלאכת הספר באוניברסיטה הפתוחה.

כותבת הבלוג "הקוראת הראשונה", העוסק בשפה, בלשון העברית ובעריכה.

## חיים אישיים
מתגוררת בתל אביב עם בן זוגה, אוהד עוזיאל (בנו של העיתונאי והסופר מאיר עוזיאל), ועם שני ילדיהם.

## קישורים חיצוניים

* 
* שלומית עוזיאל באתר עם עובד
* 
* שלומית עוזיאל ב"מה שכרוך", תוכנית הרדיו הספרותית של תאגיד השידור הישראלי בהגשת מיה סלע ויובל אביבי, 27 ביולי 2021
* שלומית עוזיאל ב"פנינת תרבות", אתר הרצאות ואירועי תרבות לספריות
* הקוראת הראשונה, הבלוג של שלומית עוזיאל העוסק בשפה, בלשון העברית ובעריכה

## הערות שוליים

קטגוריה:עורכות ישראליות
קטגוריה:בלשניות ולשונאיות ישראליות
קטגוריה:עורכים ספרותיים ישראלים
קטגוריה:בלשנים ולשונאים ישראלים
קטגוריה:בלוגריות ישראליות
קטגוריה:בלוגרים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:עורכות ספרותיות ישראליות
קטגוריה:עורכי כתבי עת ישראלים
קטגוריה:עורכות כתבי עת ישראליות
קטגוריה:תל אביב-יפו: אישים
קטגוריה:ישראליות שנולדו ב-1970
קטגוריה:ישראלים שנולדו ב-1970
שורש 66

**שורש 66**, או **פּוּ בּוּ** (בסינית: **攴部**, פיניין: **Pū bù**) הוא השורש השישים ושישה של הכתב הסיני. פירושו "נקישה" או "מכה" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 296 תווים (מתוך 49,030) שניתן למצוא תחת שורש זה. הוא משמש גם לייצוג כיסא מתקפל.

## התפתחות

קובץ:攴-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:攴-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:攴-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:攴-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## דמויות נגזרות

## לקריאה נוספת
* 
* 

## קישורים חיצוניים

* מאגר Unihan - U+6534

קטגוריה:שורשים (כתב סיני)
שורש 67

[ימין|ממוזער|72x72 פיקסלים|<small>[סמליל המייצג תרגום]]
**שורש 67**, או **ון בּוּ** (בסינית: **文部**, פיניין: **Wénbù**) הוא השורש השישים ושבעה של הכתב הסיני. פירושו "**[[ספרות]]**" או "**[[תסריט]]**" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 26 תווים (מתוך 49,030) שניתן למצוא תחת שורש זה. 

השורש גם משמש בסמלילים שמשמעם תרגום, יחד עם האות הלטינית A. 
__NOTOC__
## התפתחות

קובץ:文-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:文-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:文-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:文-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+6587

קטגוריה:שורשים (כתב סיני)
עאישה בן אחמד

**עאישה בן אחמד** (בערבית: **عائشة بن أحمد**; נולדה ב-7 בפברואר 1989) היא שחקנית תוניסאית ששיחקה בסרטים, בסדרות טלוויזיה, ועל הבמה. היא נהייתה מפורסמת בתוניסיה כאשר הופיעה ב-2012 בסדרה "לעיני קתרין". ב-2016, בזכות הופעתה בסרט "נשמה יקרה", היא זכתה בפרס השחקנית הטובה בפסטיבל הסרטים של אל-חוכיימה במרוקו.

## ביוגרפיה
בן אחמד נולדה ב-7 בפברואר 1989 בתוניס, בירת תוניסיה. אביה היה טייס בחברת התעופה תוניסאייר, ולכן היא קיבלה טיסות בחינם וטיילה הרבה. בצעירותה, היא רקדה בקבוצת סיהם בלקהודג'ה ואחר מכן למדה אומנות גרפית ופרסום בבית ספר לאומנות בתוניס.

הקריירה שלה כשחקנית החלה בשנת 2010, כאשר השתתפה בסרט "סיפורים תוניסאיים" בבימוי נאדה אלמזני חפיד. שנה לאחר מכן, היא השתתפה בסרט הסורי "החבר האחרון שלי" בבימוי ג'וד סעיד. בשנת 2012, גילמה את נדיה, בסדרת הטלוויזיה "לעיני קתרין" והתפרסמה בתוניסיה. ב-2013 היא גילמה את זוהרה בסרט התוניסאי "ערב יום חמישי".

בן אחמד עברה למצרים בשנת 2015 כדי לשחק בסדרת הטלוויזיה "אלף לילה ולילה", אליה נבחרה במיוחד לגלם את התפקיד של חולת אמנזיה קאמר זאמן. ב-2016, בזכות הופעתה בסרט "נשמה יקרה", היא זכתה בפרס השחקנית הטובה בפסטיבל הסרטים של אל-חוכיימה במרוקו. היא גם הופיעה בסרט "זיזו" של פריד בוגדיר שזכה בפרס הסרט הטוב ביותר בפסטיבל קהיר. בשנת 2017, בן אחמד גילמה את נוהא בסרט "התא" של טארק אלעריאן.

## פילמוגרפיה
### סרטים
* סיפורים תוניסאיים (2011)
* החבר האחרון שלי (2012)
* נשמה יקרה (2015)
* זיזו (2016)
* אוגוסטין, בן דמעותיה (2017)
* התא (2017)
* Flèches filantes (2017)
* הכסף (2019)
* חבר נפש (2020)

### טלוויזיה
* לעיני קתרין (2012)
* כוכבי לילה (עונה 4) (2013)
* אלף לילה ולילה (2015)
* תעודת לידה (2016)
* חצים נוכלים (2018)
* צפון מצרים (2018)
* דלתות של ספק (2018)
* אבו ג'אבל (2019)
* המשחק של ניוטון (2021)

## קישורים חיצוניים

## הערות שוליים

קטגוריה:שחקניות קולנוע וטלוויזיה תוניסאיות
קטגוריה:ילידות 1989
קטגוריה:תוניסאים שנולדו ב-1989
Own It

**Own It** הוא שיר של הראפר האנגלי סטורמזי, בהשתתפות הזמר-יוצר האנגלי אד שירן והזמר הניגרי בורנה בוי. השיר יצא לאור ב-22 בנובמבר 2019, על ידי חברות התקליטים  ואטלנטיק רקורדס, כסינגל הרביעי מתוך אלבום האולפן השני של סטורמזי, *[[Heavy Is the Head]]*. זהו שיתוף הפעולה השני של סטורמזי ואד שירן בשנת 2019, לאחר "Take Me Back to London". בינואר 2020, הגיע השיר למקום הראשון במצעד הסינגלים הבריטי, והפכה לשיר השלישי של סטורמזי שהגיע לראש מצעד זה, והשני כאמן מוביל.

## רקע וכתיבה
במגזין *[[American Songwriter]]* תואר "Own It" כ"עוד רצועה חלקלקה ביותר" של סטורמזי, ונכתב כי "הזרימה הדרום-לונדונית שלה הופכת להפקה בעלת גוונים של דאנסהול".

## וידאו קליפ
הווידאו קליפ הרשמי פורסם ב-22 בנובמבר 2019, יום יציאתו של הסינגל. הקליפ בוים על ידי נתן ג'יימס טטי, וצולם במקומות שונים ברחבי לונדון.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:סינגלים שהגיעו למקום הראשון במצעד הסינגלים הבריטי
תומאס קריין (האב)

**תומאס קריין (האב)** (באנגלית: **Thomas Crane**; 1808 – 1859) היה אמן וצייר פורטרטים אנגלי.

## ביוגרפיה
קריין נולד בצ'סטר בשנת 1808 לתומאס קריין, מוכר ספרים. תומאס הצעיר היה במשפחה עם שש אחיות ושלושה בנים. בשנת 1824, לאחר שהראה נטייה לאמנות, נסע ללונדון והצטרף לבית הספר של האקדמיה המלכותית. שם הוא נשאר שנתיים וקיבל בשנת 1825 מדליה לרישומים שהכין.

כשחזר לצ'סטר, החל את מקצועו כצייר מיניאטורות, ולא הרבה זמן לאחר מכן פרסם, יחד עם אחיו, כמה איורים של דמויות מפורסמות מצפון ויילס, כולל ליידי אלינור באטלר ומיס פונסונבי, האקסצנטרית. בשנת 1832 הציג בפעם הראשונה באקדמיה של ליברפול, והמשיך להציג שם שנים רבות. בשנת 1835 נבחר לעמית האקדמיה, ובשנת 1838 כחבר מן המניין. בשנה שלאחר מכן התחתן, וחזר ללונדון, שם התגורר זמן מה, אך מצא את הבירה לא מתאימה לו, בשל נטייתו למחלות ריאה. לאחר שניסה את לימינגטון ומקומות אחרים, עבר לליברפול, ובשנת 1841 נבחר לגזבר האקדמיה שם.

מצב בריאותו השברירי גרם לו לעבור שוב, לטורקווי, שם התגורר שתם עשרה שנים, ולפעמים חזר לצפון מערב אנגליה, כדי לקבל עבודות משתלמות יותר. בריאותו השתפרה ככל הנראה, הוא עבר לבייסווטר בלונדון בשנת 1857. אולם מחלתו חזרה והוא מת ביולי 1859 והותיר אלמנה וארבעה ילדים.

ההספד שלו תיאר אותו כ"צייר פורטרטים של אנשים מפורסמים פרובינציאליים, שלא היה ידוע ולא מוערך בלונדון."

בתו לוסי קריין הייתה סופרת ומבקרת אמנות, בעוד שבנו הבכור, ששמו גם הוא תומאס קריין, היה מאייר ומנהל אמנותי במרקוס וורד ושות' בנו השני וולטר קריין, היה אחד המאיירים הפוריים והמשפיעים ביותר בתקופתו.

## יצירה
קריין, על פי הספד שלו, "התמחה בדיוקנאות של נשים וילדים, הן בצבעי שמן והן בצבעי מים; ההתייחסות שלו לנושאים האלה הייתה אלגנטית ומלאת הדר עד שכמעט הפכה אותם ליצירות אידיאליות."

בנוסף לעבודה כצייר פורטרטים, הוא צייר גם נושאים עלילתיים כגון "לחישת האהבה הראשונה", "הכפר המדברי", "הסנדלר", "הרומנטיקה הישנה", שרובם הוצגו באקדמיה המלכותית.

הוא אייר מספר ספרים, כולל ספר חרוזי ילדים בשם "ההיסטוריה של מר חזיר ומיס קריין", שיצא לאור בשנת 1836.

## גלריה

קובץ:Thomas Crane - Portrait of a young woman holding a posy, a landscape beyond.jpg
קובץ:Thomas Crane - Sisters.jpg
קובץ:Walter Crane as a Child by Thomas Crane.jpg
קובץ:Mr. Pig and Miss Crane 006.jpg


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1808
קטגוריה:בריטים שנפטרו ב-1859
Cross Me

**Cross Me** (בעברית: **חצה אותי**) הוא שיר של הזמר-יוצר האנגלי אד שירן, בהשתתפות הראפרים האמריקאים צ'אנס הראפר ו-PnB רוק. השיר יצא לאור ב-24 במאי 2019, על ידי חברות התקליטים אטלנטיק רקורדס, כסינגל השני מתוך אלבום האולפן הרביעי של שירן, *[[No.6 Collaborations Project]]*, שבועיים לאחר יציאתו של הסינגל המוביל מתוך האלבום, "I Don't Care", בהשתתפות הזמר הקנדי ג'סטין ביבר.

## רקע וכתיבה
שירן חשף את שם השיר ב-20 במאי 2019, תוך שמחק את שמות האמנים המשתתפים בשיר, ואתגר את המעריצים לנחש מי הם. הוא רמז על זהותם כאשר חבש כובע של צ'אנס הראפר ותיק של PnB Rock. בנוסף, הוא רמז על תאריך יציאת הסינגל כאשר קבע שיהיו "עוד דברים חדשים" בקרוב.

שירתו של PnB Rock נכללת דרך סימפול של שירו "Pressure", מתוך האלבום *Catch These Vibes*.

## וידאו קליפ
הווידאו קליפ הרשמי של השיר פורסם ב-21 ביוני 2019, והוא מכיל אפקטים סגולים מיוחדים.

## קרדיטים
הקרדיטים שלהלן לקוחים מטיידל.
* אד שירן - שירה, כתיבה
* צ'אנס הראפר - שירה, כתיבה
* PnB Rock - שירה, כתיבה
* פרד אגיין - קולות רקע, הפקה, כתיבה, תכנות, קלידים, גיטרה, בס, תופים, הנדסה
* PARISI - סינתיסייזרים, עיצוב
* גייב ג'סקוביאק - הקלטה
* מני מארוקין - מיקסינג
* כריס גאלנד - הנדסת מיקס
* רובין פלורנט - עוזר הנדסת מיקס
* סקוט דסמארייז - עוזר הנדסת מיקס

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירי צ'אנס הראפר
קטגוריה:שירים באנגלית
קטגוריה:שירים שנכתבו על ידי אד שירן
תומאס קריין

**תומאס קריין** (באנגלית:**Thomas Crane**; 1843 – 1903) היה מאייר ומנהל אמנותי בהוצאה לאור - מרקוס וורד ושות'. הוא ידוע באיור ספרי ילדים צבעוניים וכרטיסי ברכה דקורטיביים, בהם שולבו לעיתים קרובות מוטיבים פרחוניים.

## ביוגרפיה
קריין היה בנם הבכור של תומאס קריין (האב) (1808–1859), צייר ומיניאטוריסט הידוע בפורטרטים שלו של דמויות מפורסמות, ומארי קריין (לבית קרסלי), בתו של יצרן מאלט משגשג. מלאכתו ומיומנותו של אביו השפיעו על תומאס הצעיר, כמו גם על אחיו הצעיר וולטר קריין, שלימים הפך לאחד ממאיירי הילדים המשפיעים בדורו.

קריין התחנך בבית ספר פרטי, ולאחר מכן למד עריכת דין, ועבד מספר שנים במשרד הדואר הכללי לפני שהתמסר לקריירה באמנויות.

בשנות 1860–1870 הוא עיצב כריכות ספרים עבור הוצאת ג'יימס ברן ושות'. מאוחר יותר הפך למנהל העיצוב במשרד מרקוס וורד ושות' בלונדון, שם עיצב את החנות ופיקח על תפוקה גדולה של כרטיסי ברכה לחג המולד ולעיצוב ספרים, שאת חלקם הוא גם אייר.

במהלך כהונתו של קריין כמנהל אמנותי, הוצאת מרקוס וורד הפיקו מספר יצירות מפורסמות של וולטר קריין וקייט גרינאווי. כרטיסי חג המולד של מרקוס וורד היו ידועים באיכותם, ובמהלך המאה ה-19 הם היו מבוקשים בקרב אספני אמנות.

מבקר האמנות גליסון ווייט ייחס את הפופולריות שלהם לעיצוב והפיקוח של קריין. וייט כתב כי קריין פיקח על "סדרת כרטיסי הברכה אשר - מלבד איכות תמונותיהם הם היו מעוטרים בעיטור מעודן ביותר בשוליהן ובגבן….הצבעים המייחדים את סוג העיטור הזה היו עליזים בצורה יוצאת דופן. כיתוב כחול חיוור על רקע ירוק היו בשימוש רב. כפי שהם שימשו את האסתטיקה של רהיטים באותה תקופה."

קריין היה ידוע בעבודת האיור שלו, שכללו עיצובים מיוחדים ודגמי פרחים. הוא גם היה בין כמה אמנים, כולל ויליאם מוריס, אדוארד ברן-ג'ונס וולטר קריין, שנשכר על ידי בית הספר המלכותי לאמנות התפירה לעיצוב דפוסי בדים כחלק משיפור של אמנות רקמת נוי. הוא ואחיו תרמו גם איורים להרצאות של אחותם לוסי קריין, סופרת וחוקרת אמנות. בשנים מאוחרות יותר הוא חזר לציור נוף, וחלק מעבודות הנוף שלו הוצגו באקדמיה המלכותית.

לאחר שנפגע משיתוק, מת קריין ב -27 במאי 1903 בגיל 59 ונקבר בבית הקברות קנסל גרין בלונדון.

## גלריה

File:Abroad39.jpg
 File:Abroad2.jpg
File:Abroad32.jpg

File:Art Embroidery 1878 03.jpg

File:At Home 1881 0018.jpg

File:At Home 1881 0011.jpg

File:St. Valentine's Day - At Home 1881 - J. G. Sowerby Thomas Crane.jpg

## קישורים חיצוניים

* 
## הערות שוליים

קטגוריה:מאיירים בריטים
קטגוריה:ציירים בריטים
קטגוריה:בריטים שנולדו ב-1843
קטגוריה:בריטים שנפטרו ב-1903
Take Me Back to London

**Take Me Back to London** (בעברית: **קח אותי בחזרה ללונדון**) הוא שיר של הזמר-יוצר האנגלי אד שירן, בהשתתפות הראפר הבריטי סטורמזי. השיר יצא כסינגל השמיני והאחרון מתוך אלבום האולפן הרביעי של שירן, *[[No.6 Collaborations Project]]*. השיר נכתב על ידי שירן, יחד עם שלבאק, מקס מרטין, פרד אגיין וסטורמזי, ווהופק על ידי סקרילקס, קני ביטס ופרד. לאחר שפורסמה גרסת הרמיקס שלו, הגיע השיר למקום הראשון במצעד הסינגלים הבריטי.

## רקע וכתיבה
שירן וסטורמזי כבר שיתפו פעולה בעבר, כאשר הופיעו יחד בטקס פרסי המוזיקה הבריטית 2017. "Take Me Back to London" הוא שיר גריים , תת-ז'אנר מסוגת המוזיקה האלקטרונית שהתפתח בבריטניה.

## ביקורות
רייסה ברונר ממגזין טיים כתבה כי הביט ב"Take Me Back to London" מקבל את "הטאצ' המלודי של שירן, כשסטורמזי שר מההתחלה כדי להגביר את האנרגיה בעזרת החותם החיוני שלו". ג'ון קרמניקה מהניו יורק טיימס כתב שסטורמזי "עושה עבודה ראויה להערצה של לשיר ראפ באכזריות אך בנימוס כדי לא לעקוף את האמן המוביל".

### רשימות סוף שנה
"Take Me Back to London" נחשב בעיני מבקרים רבים לאחד השירים הטובים ביותר בשנת 2019.

## הצלחה מסחרית
השיר זכה להצלחה בבריטניה, כאשר נכנס לראשונה למצעד הסינגלים הבריטי במקום השלישי, ובהמשך טיפס עד למקום הראשון, והפך לסינגל השלישי מ-*[[No.6 Collaborations Project]]* שהגיע לפסגת המצעד. זה היה השיר השמיני של שירן, והשני של סטורמזי שהגיע לראש המצעד הבריטי.

## מיקומי שיא

## נתוני מכירות

## היסטוריית יציאות לאור

## רמיקס

**Take Me Back to London (Sir Spyro Remix)**, בהשתתפות סטורמזי, האמן האנגלי ג'ייקיי, והראפר האנגלי אייץ' פורסם כסינגל ב-23 באוגוסט 2019.

### וידאו קליפ
הווידאו קליפ הרשמי של הרמיקס צולם במנצ'סטר, ברמינגהאם ולונדון על ידי הבמאי KC לוק. הוא נפתח בצילומים של שירן וסטורמזי כאשר הם נוסעים האזור הכפרי ברולס רויס קולינן, כשהם לובשות חליפות תואמות ונמדדים לחליפות בהתאמה אישית. בהמשך מצטרפים אליהם ג'ייקיי ואייץ' כאשר הם רוכבים על אופנועים, ועושים פעילויות שונות המזוהות עם בריטים, כגון שתיית תה ומשקאות חריפים בריטיים, וחגיגה בפאב בשעות הלילה.

### רשימת רצועות

### היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים על לונדון
קטגוריה:סינגלים שהגיעו למקום הראשון במצעד הסינגלים הבריטי
חולופניצ'י

**חולופניצ'י** (בבלארוסית: **Халопенічы**, **חלופניצ'י**; ברוסית: **Холо́пеничи**; ביידיש: **חאלאפעניץ**) היא עיר במחוז המשנה קרופקי שבמחוז מינסק, בבלארוס.

## מיקום גאוגרפי
היישוב ממוקם כ-27 ק"מ צפונית לעיירה קרופקי. 22 ק"מ דרומית-מערבית לעיר נובולוקומל, ו-129 ק"מ צפונית-מזרחית לבירת המדינה מינסק.

## היסטוריה
### הדוכסות הגדולה של ליטא
באמצע המאה ה-15, העיר הייתה בשטח מחוז אורשה בדוכסות הגדולה של ליטא, ובבעלות הנסיך פיודור דובגובד. לאחר מותו של דובגובד, עברה העיר לרשות הנסיך הגדול קז'ימייז' הרביעי. האזכור הראשון בכתב של חולופוניצ'י מתוארך לשנת 1451, כאשר מסר אותה קז'ימייז' כמחוות הוקרה לקנצלר מיכאיל קזגילוביץ' יחד עם מספר כפרים במחוז לוקומל. בשנת 1476 עברה חולופניצ'י לרשות אחיינו של קזגילוביץ', ניקולס ונותרה בידי צאצאיו.

לאחר חלוקת פולין הראשונה בשנת 1772, שבעקבותיה הפכה אורשה לחלק מהאימפריה הרוסית, קיבלה חולופניצ'י זכויות עיר והיא הפכה להיות בירת שרידי מחוז אורשה.

### האימפריה הרוסית
כתוצאה מחלוקת פולין השנייה בשנת 1793, הפכה חולופניצ'י לחלק מהאימפריה הרוסית, והייתה אז למרכז חולופניצ'י ברובע בוריסוב.

בשנת 1844 היו בחולופניצ'י 586 צמיתים, 5 משפחות אצילים, 6 משפחות בורגניות, 105 משפחות יהודיות, 2 בתי ספר יהודיים, כנסייה, בית כנסת. בשנת 1897 היו בחולופניצ'י 2,254 תושבים, היו בית כנסת וכנסייה, בית ספר ציבורי, בית חולים, משרד דואר וטלגרף, 15 חנויות ושני ירידים שנתיים.

בשנת 1900 היו ביישוב 255 משקי בית, 2,193 תושבים. בשנת 1917 היו 413 משקי בית, 1,923 תושבים. בפברואר–נובמבר 1918, במהלך מלחמת העולם הראשונה, נכבשה העיר על ידי כוחות גרמנים.

### ברית המועצות
ב-1 בינואר 1919 הפכה העיירה לחלק מהרפובליקה הסובייטית הסוציאליסטית הבלארוסית, במחוז בוריסוב שבמחוז מינסק. בשנת 1923 היו 413 משקי בית, 1923 תושבים.

במהלך מלחמת העולם השנייה, בין 1 ביולי 1941–29 ביוני 1944, הייתה חולופניצ'י תחת כיבוש גרמני. היישוב שוחרר ב-29 ביוני 1944. בחזיתות נהרגו 137 בני אדם, במאבק הפרטיזני נהרגו 24. לאחר השחרור הוקם מחדש בית החולים. בשנת 1944 נהרסה כנסיית ההנחה חלקית מירי ארטילריה של כוחות סובייטים. לאחר המלחמה המשיכה הכנסייה להידרדר. בשנות ה-50 החלו לפעול כבול ומאפייה. מאז 20 בינואר 1960 כחלק ממחוז קרופסקי, מרכז מועצת הכפר וחוות המדינה "חולופניצ'י".

## הקהילה היהודית

יהודי העיירה הוכנסו לגטו  ובספטמבר 1941 נורו.

## קישורים חיצוניים

* חולופניצ'י, ביברייסקיה אנציקלופדיה 
* 
* 

## הערות שוליים

קטגוריה:מחוז מינסק: ערים
שורש 166

**שורש 166**, או **לי בּוּ** (בסינית: **里部**, פיניין: **Lǐ bù**) הוא השורש המאה שישים-ושישה של הכתב הסיני. פירושו "**[[כפר]]**" או "'''לי''' (יחידת מרחק סינית מסורתית)"  והוא האחרון מתוך 20 (מתוך סך הכל 214 שורשי הקאנגשי) שורשים המורכבים משבעה קווים.

במילון קאנגשי יש 290 תווים (מתוך 49,030) שניתן למצוא תחת שורש זה.

בסינית מפושטת, 裏 או 裡 שפירושן "בתוך" או "פנימי" היא מוזג אל  ונמצא בשימוש נפוץ במשמעות זו.

## התפתחות

קובץ:里-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:里-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 

## קישורים חיצוניים

* מאגר Unihan - U+91CC

קטגוריה:שורשים (כתב סיני)
ג'מאריו מון

**ג'מאריו רמאן מוּן** (באנגלית: **Jamario Raman Moon**; נולד ב-13 ביוני 1980) הוא כדורסלן עבר אמריקאי, אשר שיחק באופן פעיל בין השנים 2001–2018. שיחק במשך 5 עונות ליגת ה-NBA, ולאורך התקופה רשם ממוצעים כוללים של 6.3 נקודות ו-4.3 ריבאונדים למשחק.

## קריירת משחק
### השנים הראשונות
מון נולד בעיר גודווטר שבאלבמה, וגדל ברוקפורד הסמוכה. בשנת 1999 החל ללמוד ב"מכללת מרידיאן" הצנועה שבמדינת מיסיסיפי, ולאחר שנה אחת בלבד עזב את המכללה לטובת קריירה ככדורסלן. בין השנים 2001–2007 שיחק לתקופות קצרות בקבוצות שונות מליגת הפיתוח של ה-NBA, מליגת ה-CBA, מליגת ה-USBL, מליגת ה-ABA החדשה ומהליגה המקסיקנית. לאורך התקופה שיחק ב-59 משחקים עבור שלוש קבוצות שונות בליגת הפיתוח, וקלע 5.0 נקודות בממוצע למשחק.

### בליגת ה-NBA
לקראת עונת  חתם מון על חוזה בטורונטו ראפטורס מליגת ה-NBA. במהלך סוף-שבוע האולסטאר 2008 השתתף הן במשחק הכוכבים העולים, בו קלע 13 נקודות, והן בתחרות ההטבעות, אותה סיים במקום השלישי. לאורך אותה עונה שימש כשחקן חמישייה קבוע בטורונטו, ובסיומה נבחר לחמישיית הרוקיז השנייה של העונה, לאחר שרשם ממוצעים של 8.5 נקודות, 6.2 ריבאונדים ו-1.4 חסימות למשחק.

בפברואר 2009, לאחר כשנה וחצי בטורונטו, הועבר עם ג'רמיין אוניל בטרייד למיאמי היט, תמורת שון מריון ומרכוס בנקס. ב-26 משחקיו עם ההיט קלע 7.1 נקודות בממוצע למשחק.

בקיץ 2009 חתם על חוזה ל-3 עונות בקליבלנד קאבלירס. בעונת  העפיל עם הקאבלירס לחצי גמר האזור המזרחי בפלייאוף, כמחליפו מהספסל של לברון ג'יימס.

בפברואר 2011, לאחר כשנה וחצי בקליבלנד, הועבר לצד מו ויליאמס בטרייד ללוס אנג'לס קליפרס, תמורת בארון דייוויס ובחירת דראפט עתידית (בה נבחר קיירי אירווינג). עד לסיום אותה עונה מיעט לשחק בקליפרס, וקלע 3.5 נקודות בממוצע למשחק בלבד.

במרץ 2012 חתם מון על חוזה בקבוצת לוס אנג'לס די-פנדרס מליגת הפיתוח של ה-NBA.

כחודש לאחר מכן חזר לשחק ב-NBA, כשחתם על חוזה בשארלוט בובקאטס. עד לסיום עונת  שותף בשמונה משחקים עם הבובקאטס, וקלע 2.3 נקודות בממוצע למשחק.

### שלהי הקריירה
בין נובמבר 2012 לינואר 2014 חזר מון לשחק בלוס אנג'לס די-פנדרס.

בינואר 2014 חתם על חוזה בקבוצת אולימפיאקוס אשר השתתפה בליגת העל היוונית וביורוליג. בחמשת משחקיו עם אולימפיאקוס בליגה היוונית קלע 12.4 נקודות בממוצע למשחק, בטרם שוחרר מהקבוצה במרץ 2014.

בין השנים 2014–2018 שיחק עבור קבוצות שונות בוונצואלה, בדובאי, בפוארטו ריקו, ברפובליקה הדומיניקנית ובליגת ה-CBA.

לאחר פרישתו ממשחק מקצועי, בשנת 2018, שיחק בליגת ה-BIG3.

## קישורים חיצוניים

## הערות שוליים

קטגוריה:אמריקאים ילידי אלבמה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אלבמה: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:שחקני NBA שלא נבחרו בדראפט
קטגוריה:כדורסלני פורט וורת' פליירס
קטגוריה:כדורסלני טורונטו ראפטורס
קטגוריה:כדורסלני מיאמי היט
קטגוריה:כדורסלני קליבלנד קאבלירס
קטגוריה:כדורסלני לוס אנג'לס קליפרס
קטגוריה:כדורסלני לוס אנג'לס די-פנדרס
קטגוריה:כדורסלני שארלוט בובקאטס
קטגוריה:כדורסלני אולימפיאקוס
קטגוריה:כדורסלני הארלם גלובטרוטרס
קטגוריה:כדורסלני ליגת ה-BIG3
קטגוריה:אמריקאים שנולדו ב-1980
הפיגוע בקונגסברג

**הפיגוע בקונגסברג** (בנורווגית: **Massedrapet på Kongsberg**) התרחש ב-13 באוקטובר 2021, במהלכו אדם ירה במספר אנשים באמצעות חץ וקשת במספר מקומות בעיירה קונגסברג שבנורווגיה, השוכנת כ-70 קילומטרים ממערב לעיר הבירה אוסלו. חמישה בני אדם נרצחו ושלושה נפצעו. חשוד במעשה נלקח למעצר.

על פי הדיווחים, התוקף פתח בתקיפה בתוך סופרמרקט, ולאחר מכן עבר לבצע את הפיגוע בשטח פתוח ונעצר. העבריין, שזוהה כגבר בן 37 מדנמרק, נעצר 45 דקות לאחר הפיגוע במהלך עימות עם המשטרה. הוא נחקר על ידי המשטרה במהלך הלילה שאחרי והודה בביצוע הפיגוע.

הפיגוע עורר תגובת חירום גדולה שכללה חימוש השוטרים באקדחים לאחר שקודם לכן לא הותר לשוטרים בנורווגיה לשאת נשק. יותר מעשרה אמבולנסים ושני מסוקים הוזעקו.

הרוצח היה מוכר למשטרה והיה ידוע כי המיר את דתו לאסלאם. בשנת 2020 המשטרה יצרה איתו קשר בעקבות בעיות הקשורות להסלמה. לאחר בדיקה של המקרה, נקבע כי הרצח נחשב לפיגוע טרור.

ב-24 ביוני 2022, בית משפט בנורווגיה פסק כי המפגע ביצע את הפיגוע בשל סכיזופרניה פרנואידית, ופסקו כי יקבל טיפול נפשי כפוי.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פיגועי טרור באירופה
קטגוריה:פעולות טרור ב-2021
קטגוריה:נורווגיה: היסטוריה
קטגוריה:2021 באירופה
קרן ההשקעות הציבורית הסעודית

**קרן ההשקעות הציבורית** (באנגלית: **Public Investment Fund**, בראשי תיבות: **PIF**; בערבית: **صندوق الإستثمارات العامة**) היא קרן עושר ריבונית של ערב הסעודית. היא אחת מקרנות ההון הריבוניות הגדולות בעולם עם סך נכסים מוערכים של לפחות 925 מיליארד דולר.

הקרן הוקמה בשנת 1971 לצורך השקעת כספים מטעם ממשלת סעודיה. העומד בראשה הוא הנסיך ויורש העצר מוחמד בן סלמאן אאל סעוד, בנו של סלמאן, מלך ערב הסעודית.

לקרן יש אחוזים בעשרות חברות מובילות בעולם כגון: SoftBank, WeWork, Uber, General Electric, Lockheed Martin, Boeing, Bank of America, Meta, Disney, Qiddiyah, BP, Jio Platforms ועוד.

בשנת 2021 הוביל PIF קונסורציום שרכש את מועדון הכדורגל ניוקאסל יונייטד. ההשתלטות עוררה גינויים מצד ארגוני זכויות אדם. 19 מועדוני הפרמייר ליג האחרים גינו את ההשתלטות הסעודית על ניוקאסל שהפכה אותו למועדון העשיר ביותר בעולם וקבעו כי היא פוגעת במותג הפרמייר ליג.

בשנת 2025 במסגרת הקרן הוקמה חברה "Humain".
## קישורים חיצוניים
* 

קטגוריה:חברות החזקות
קטגוריה:ערב הסעודית: כלכלה
אלשיך הספרייה הצרפתית

350px|ממוזער|אלשיך הספרייה הצרפתית - פסאז' הוד, 1958. צילום: דב קלמן
**אלשיך הספרייה הצרפתית** (בצרפתית: **ALCHEH Librairie Française**) הייתה רשת חנויות ישראלית לספרים בצרפתית. ה"ספרייה הצרפתית" הראשונה נפתחה בנחלת בנימין 62 בתל אביב בשנת 1939, והחנות האחרונה שנותרה, בנחלת בנימין 55, נסגרה בשנת 2016. החנות הגדולה והידועה ביותר, בבעלות בן ציון ג'רסי ויעקב כהן, הייתה ממוקמת בפסאז' הוד, בקרן הרחובות דיזנגוף ופרישמן בתל אביב, ופעלה בין השנים 1958–1984. 
הקוראים מצאו ב"אלשיך" מבחר גדול של ספרי פרוזה ושירה קלאסיים ומודרניים, ספרי עיון, אלבומי אמנות, אנציקלופדיות וספרי לימוד, וגם ירחוני אופנה ועיצוב, שבועונים ועיתונות יומית, שהגיעו מצרפת בדואר אוויר - עניין נדיר באותן שנים. 
החנות בפסאז' הוד הפכה למרכז תרבות צרפתי. התקיימו בה אירועים רבים, ובין השאר גם אירועי חתימות על ספרים. בין הסופרים המפורסמים שהשתתפו באירועים אלה היו ז'אן פול סרטר, סימון דה בובואר, אלי ויזל, אנדרה שוורץ בארט, אלבר כהן ועוד.
החנות בפסאז' הוד השתרעה על פני שלוש קומות ונודעה גם בשל תכנונה האדריכלי המיוחד. בשנת 1961 זכה המתכנן, האדריכל היינץ (חיים) פנחל, בפרס רוקח לאדריכלות מטעם עיריית תל אביב, על עיצוב הפנים של "הספרייה הצרפתית".

## היסטוריה
[350px|ממוזער|"אלשיך" בפסאז' הוד - אירוע פתיחה, יוני 1958. מימין, בן ציון ג׳רסי, משמאל [פייר ז'ילבר, שגריר צרפת בישראל]]
החנות הראשונה נפתחה ברחוב נחלת בנימין 62 בתל אביב. ראשיתה בספריית השאלה בניהולו של אלבר אברהם אלשיך. אלבר, יחד עם אחיו איזק אלשיך, היו מנהלים ומחנכים בבית ספר יהודי-פרטי בסלוניקי שביוון, ושפת הלימוד בו הייתה צרפתית. בשל שינויים במדיניות ממשלת יוון נאלצו המנהלים לסגור את בית הספר בשנת 1936.

אלבר אלשיך החליט לעלות לארץ, ושלח לתל אביב את כל ספרי הספרייה המפוארת של בית הספר, שהיו הבסיס לספריית ההשאלה בתל אביב. אלשיך עלה לארץ בשנת 1938, ובשנת 1939 פתח את "הספרייה הצרפתית". בשנת 1950 נפטר אלבר אלשיך ממחלה ממארת, וכיוון שהיה ערירי הועברה ספריית ההשאלה לידי בן ציון ג'רסי ויעקב כהן, שניהם תלמידיו לשעבר של אלשיך, שהפכו את הספרייה לחנות ספרים.

בתחילת שנות החמישים התהדקו מאוד היחסים בין צרפת וישראל, ושתי המדינות פעלו לטיפוח הקשרים התרבותיים ביניהן. כתוצאה מכך נפתחו כיתות ללימוד השפה הצרפתית בכל רחבי הארץ, והציבור בישראל גילה עניין רב בספרות ובתרבות צרפת. על רקע זה התרחבה הפעילות של "אלשיך", ג'רסי וכהן יצרו קשרים הדוקים עם שגרירות צרפת בישראל ועם הוצאות ספרים ומערכות עיתונים בפריז, וייבאו ספרי קריאה, ספרי לימוד ועיתונים למכירה. שם החנות נשאר "אלשיך הספרייה הצרפתית", כמחווה למורים אלבר ואיזק אלשיך.

בהמשך נפתחו סניפים נוספים: בתל אביב - ברחוב דיזנגוף פינת פרישמן וברחוב נחלת בנימין 55, ברחוב נורדאו בחיפה, וברחוב יפו בירושלים. תקופת הפריחה של הרשת הייתה בשנות החמישים, השישים ועד סוף שנות השבעים.

בשנת 1984 נמכרה החנות בפסאז' הוד לאנשי עסקים, שפתחו במקום דוכן לממכר מזון. באותה שנה קנה בן ציון ג'רסי את חלקו של יעקב כהן בשותפות. בשנת 1985, לאחר פטירתו של בן ציון ג'רסי, עברו שאר חנויות הרשת לידי בנו חנן ג'רסי.

עם הזמן התרכזה הפעילות בחנות בנחלת בנימין 55, שעיקר התמחותה היה ספרים ועיתונים מקצועיים בתחומי אדריכלות, עיצוב אופנה וקולינריה. סניף זה היה האחרון שנותר, והוא נסגר סופית בשנת 2016.

## קישורים חיצוניים
* , גיליון 823, עמוד 7
* , נחום שוורצברג על "הספרייה הצרפתית", דקה 28
* 

## הערות שוליים

קטגוריה:חנויות ספרים בישראל
קטגוריה:חנויות ספרים
קטגוריה:ספרים צרפתיים
קטגוריה:מוכרי ספרים ישראלים
מיכאל אגורסקי

**מיכאל אגורסקי** (ברוסית: **Михаил Самуилович Агурский**; אפריל 1933, מוסקבה – 21 באוגוסט 1991, מוסקבה) היה סופר, פעיל ציוני ופרופסור ב.

## ביוגרפיה
### בברית המועצות
אגורסקי נולד במוסקבה למשפחת פעיל במפלגה הקומוניסטית של ברית המועצות שמואל אגורסקי. בשנת 1938, במהלך הטיהורים הגדולים אביו נשלח לסיביר ממנה לא חזר. שמו טוהר מכל אשמה בשנת 1956.

מיכאל אגורסקי סיים לימודי הנדסה ועבד בתחום התמחותו, כמנתח מערכות במכון מחקר שהיה כפוף לתעשייה הצבאית הסובייטית. במאי 1969 הוא סיים עבודת הדוקטורט בקיברנטיקה. בתקופה זו נישא לאווה, רופאה במקצועה. לזוג נולדו בת ובן, טניה שעלתה אחר כך לישראל, ובני אגור, מטפס הרים שנהרג ב-1990 בתאונת טיפוס בהרי פאמיר.

למרות השכלתו הטכנית, מיכאל אגורסקי התעניין בנושאים שונים של מדעי החברה. הוא למד לעומק יצירות פילוסופיות לרבות פילוסופים שיצירותיהם נאסרו בברית המועצות. במחצית שנות ה-60 של המאה ה-20 הוא התקרב לאלכסנדר מן. קשרים של אגורסקי עם כמרים ופעילות למען ישראל לא התיישרו עם עבודתו במכון לפיתוח אמצעי לחימה. לאור כך הוא עזב את עבודתו, אך כל ניסיונותיו להתקבל לעבודה בתחום התמחותו לא צלחו. כתוצאה מכך, אגורסקי החל להתפרנס מתרגום.

בסוף שנות ה-60 של המאה ה-20 אגורסקי התקרב לפעילים ציוניים במוסקבה אך גם לפעילים דיסידנטים רוסים. בשנת 1971 הוא לראשונה ביקש לקבל אשרת יציאה לישראל ולאחר סירוב כתב מספר מכתבים ללאוניד ברז'נייב. בשנת 1972 הוא השתתף בהפגנה מול שגרירות לבנון במוסקבה. כל משתתפי ההפגנה נעצרו. בשנת 1973 הוא חתם על עצומה להגנת אנדריי סחרוב. ביוזמת אלכסנדר סולז'ניצין, אגורסקי כתב מאמר לאוסף מאמרים בעריכת הסופר. האוסף פורסם בסאמיזדאט בשנת 1974 ובהמשך בפריז. בעקבות פעילותו הרחבה, באפריל 1975 אגורסקי קיבל אשרת יציאה מברית המועצות.

### בישראל
בשנת 1976 מיכאל אגורסקי התקבל ל. בשנת 1979 הוא סיים עבודת דוקטורט בסורבון ומונה לפרופסור ללימודי תרבות ומדינות סלאביות. במקביל לעבודה באוניברסיטה, אגורסקי נתן חוות דעת לממשלת ישראל, עבד בטלוויזיה ופרסם מאמרים על המצב בברית המועצות, בין השאר עבור העיתון "חדשות".

בשנים 1983–1990 הוא כתב 3 ספרים על המצב בברית המועצות. לאחר תחילת הפרסטרויקה אגורסקי קיבל הזדמנות לנסוע לברית המועצות. במהלך ביקורו הוא נפגש עם מכרים ותיקים ונתן מספר הרצאות לרבות הרצאה באוניברסיטת מוסקבה.

בשנת 1991 הוא הוזמן לביקור נוסף. אגורסקי הגיע למוסקבה ב-19 באוגוסט 1991 בשיא האירועים של ניסיון ההפיכה. הוא נפטר לאחר מספר ימים בעקבות התקף לב ונקבר בהר המנוחות.

## קישורים חיצוניים

* ביוגרפיה

## הערות שוליים

קטגוריה:היסטוריונים יהודים
קטגוריה:סופרים יהודים
קטגוריה:סגל חדשות
קטגוריה:פובליציסטים ישראלים
קטגוריה:דיסידנטים
קטגוריה:ישראלים ילידי ברית המועצות
קטגוריה:עולים בשנות ה-1970
קטגוריה:אסירי ציון בברית המועצות
קטגוריה:יהודים הקבורים בהר המנוחות
קטגוריה:ישראלים שנולדו ב-1933
קטגוריה:ישראלים שנפטרו ב-1991
מאייד סיבובי

ממוזער|מאייד סיבובי עם מערכת קירור ומשאבת ואקום
**מאייד סיבובי** (בלועזית: רוטרי אוופורטור, באנגלית: Rotary Evaporator), הוא מכשיר נפוץ המשמש במעבדות כימיות להסרה יעילה ועדינה של ממסים מדגימות על ידי אידוי, ולתהליך זיקוק הדגימות. תהליך הזיקוק משמש להסרת ממסים נדיפים מתערובות נוזליות באמצעות אידוי והתעבות שלאחר מכן. בנוסף, משמשים מאיידים סיבוביים גם בגסטרונומיה מולקולרית להכנת תזקיקים ותמציות.

מערכת אידוי סיבובית פשוטה הומצאה על ידי לימן סי קרייג (Lyman C. Craig). מערכת פשוטה יוצרה באופן מסחרי לראשונה על ידי החברה השווייצרית ביכי (Büchi) בשנת 1957.

## מבנה המכשיר

קיימים סוגים שונים של מאיידים סיבוביים בנפחים שונים, החל ממכשירים מעבדתיים בעלי קיבולת של 1 ליטר, ועד למכשירים תעשייתיים בעלי קיבולת של 20 או 50 ליטר.

מרכיביו העיקריים של מאייד סיבובי הם:
*מנוע המסובב את בקבוק האידוי או הבקבוקון המכילים את דגימת החומר.
*צינור אדים המהווה את הציר לסיבוב הדגימה, ומהווה צינור אטום לוואקום עבור האדים הנמשכים מהדגימה.
*מערכת ואקום, להפחתה של הלחץ בתוך מערכת האידוי.
*אמבט נוזלים מחומם (בדרך כלל מים) לחימום הדגימה.
*מעבה עם סליל בו זורם נוזל קירור, או "אצבע קרה" שאליה מוזרמות תערובות נוזל קירור, כגון קרח יבש ואצטון.
*בקבוק לאיסוף בתחתית המעבה, לתפיסת הממס המזוקק לאחר התעבותו.
*בקר לשליטה על הטמפרטורה, מהירות הסיבוב, והואקום.

## קישורים חיצוניים

*  Büchi - Rotary Evaporation technique & Distillation process

## הערות שוליים

קטגוריה:כלי מעבדה
קטגוריה:זיקוק
הטעיה

**הטעיה** הוא מעשה או אמירה אשר מטעים, מסתירים את האמת או מקדמים אמונה, מושג או רעיון שאינם אמת. על פי רוב, הטעיה נעשית למטרות רווח או יתרון אישי. הטעיה יכולה להיות כרוכה בשקרים, תעמולות, וכמו כן בהסחות דעת, הסוואה או הסתרה. הטעיה יכולה להיות גם הונאה עצמית בחוסר תום לב.

הטעיה היא עבירה גדולה יחסית, המובילה לעיתים קרובות לתחושות של בגידה וחוסר אמון בין שותפים ביחסים. הטעיה מפרה את כללי הנורמה בין השותפים. הטעיה גם מתרחשת בין שותפים רומנטיים.

הונאה וחוסר יושרה יכולים גם להוות עילה להתדיינות אזרחית בענייני דיני נזיקין או דיני חוזים, או לגרום לתביעה פלילית בגין הונאה. הטעיה מהווה חלק חיוני בלוחמה פסיכולוגית.

## ראו וגם
* מיסאינפורמציה
* דיסאינפורמציה
* פייק ניוז
* טיוח

## לקריאה נוספת

* Robert W.; Thompson, Nicholas S., eds., *Deception.* *Perspectives on Human and Nonhuman Deceit*. New York: State University of New York Press.
* Kopp, Carlo, ''Deception in Biology: Nature's Exploitation of Information to Win Survival Contests''. Monash University, October 2011.
* Zhang Yingyu, *The Book of Swindles: Selections from a Late Ming Collection*, translated by Christopher Rea and Bruce Rusk (New York, NY: Columbia University Press, 2017).


## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פסיכולוגיה: ניסויים
קטגוריה:התנהגות האדם
קטגוריה:תקשורת
קטגוריה:הונאה
זאק אייבל

**זאק דָּוִד'' (ב[[אנגלית]]: **Zak David **; נולד ב-[[1 במרץ]] [[1995]]), המוכר ב[[שם במה|שם הבמה]] **זאק אייבל** (**Zak Abel*'), הוא [[זמר-יוצר]] [[הממלכה המאוחדת|בריטי]]-יהודי יליד-[[אנגליה]] וממוצא ישראלי. שחקן [[טניס שולחן]] מקצועי בנעוריו.

== ביוגרפיה ==
זאק נולד ב[[לונדון]], [[אנגליה]] שב[[הממלכה המאוחדת|ממלכה המאוחדת]]. אביו שמעון היה [[יהודי-ספרדי]] ו[[יהודים מזרחים|יהודי-מזרחי]] (מ[[יהדות מרוקו|מרוקו]]) ו[[העלייה ממרוקו|עלה לישראל]], אך נפטר בטרם עת, כשזאק היה בן 12. אמו רייצ'ל היא [[יהדות אשכנז|יהודייה-אשכנזייה]], ילידת אנגליה. הוא גדל בחיק אמו בהנדון שב[[בארנט (רובע)|רובע בארנט]] הלונדוני. הוא התחנך בבית הספר הממלכתי היהודי מטילדה מארקס שב[[לונדון]], אנגליה, ובבית הספר האוניברסיטאי של [[יוניברסיטי קולג' לונדון]], ממנו סיים את לימודיו בשנת 2013. מאוחר יותר, התגורר גם ברובע [[האקני]] הלונדוני.

== קריירה ==
כשלמד בבית הספר היסודי, הוא זכה בתחרות לשיר בחגיגת [[יום העצמאות]] של [[מדינת ישראל]], שהתקיים ב[[אצטדיון ומבלי|אצטדיון וומבלי]] האנגלי.

ב-28 באוגוסט 2014, הוא הוציא, בשיתוף פעולה עם [[גורגון סיטי]], את ה[[סינגל]] "Unmissable". השיר הגיע, בשיאו, למקום ה-16 בסקוטלנד, למקום החמישי ב[[מצעד הדאנס הבריטי]], ולמקום ה-19 ב[[מצעד הסינגלים הבריטי]].

ב-6 בפברואר 2015, הוא הוציא את ה[[מיני-אלבום]] הראשון שלו, *Joker presents Zak Abel*.

ב-28 באוגוסט 2015, הוא הוציא את המיני-אלבום השני שלו, *One Hand on the Future*.

ב-6 באוקטובר 2017, הוא הוציא את [[אלבום בכורה|אלבום הביכורים]] שלו, *Only When We're Naked*. האלבום הגיע, בשיאו, למקום הראשון ב[[מצעד האלבומים הבריטי]]. כיום, הוא היה חתום על ידי חברת התקליטים האמריקנית [[אטלנטיק רקורדס]].

ב-20 במרץ 2020, הוא התארח בסינגל "[[Bad (שיר של דון דיאבלו)|Bad]]" של [[דון דיאבלו]] ההולנדי. השיר הגיע, בשיאו, למקום ה-38 בוולוניה, ולמקום ה-28 בפולין.

ב-17 באפריל 2020, הוא התארח בסינגל "Freedom" של המוזיקאי הנורווגי [[קייגו]]. השיר הגיע, בשיאו, למקום התשיעי ב[[מצעד שירי הדאנס/אלקטרוני]] ולמקום ה-11 ב[[נורווגיה]].

ב-13 ביולי 2023 הוציא את הסינגל "Endless Summer", יחד עם המפיק המוזיקלי הנורווגי [[אלן ווקר]].

== חיים אישיים ==
זאק אייבל מגדיר עצמו גם כ[[יהודי]] ([[הדת היהודית|דתם]] ו[[אתניות יהודית|מוצאם האתני]] של הוריו), וכן סיפר שהוא מקפיד לשמור על אורח חיים תזונתי-[[טבעונות|טבעוני]].

== דיסקוגרפיה ==
=== אלבומי אולפן ===
* 2017: *Only When We're Naked*

=== מיני-אלבומים ===
* 2015: *Joker presents Zak Abel*
* 2015: *One Hand on the Future''

## קישורים חיצוניים

## הערות שוליים

קטגוריה:אמנים בריטים הידועים בשם במה
קטגוריה:בריטים ממוצא יהודי-מרוקאי
קטגוריה:זמרים-יוצרים יהודים
קטגוריה:זמרים יהודים בריטים
קטגוריה:שחקני טניס שולחן יהודים
קטגוריה:שחקני טניס שולחן בריטים
קטגוריה:יהודים אנגלים
קטגוריה:זמרים-יוצרים בריטים
קטגוריה:טבעונים יהודים
קטגוריה:טבעונים בריטים
קטגוריה:אישים ממוצא יהודי-מרוקאי
קטגוריה:מוזיקאים יהודים בריטים
קטגוריה:אנגלים שנולדו ב-1995
קטגוריה:בריטים שנולדו ב-1995
ספרד (אתר מקראי)

**ספרד** הוא שם מקום המוזכר בתנ"ך פעם יחידה בספר עובדיה "וְגָלֻ֥ת יְרוּשָׁלַ֖͏ִם אֲשֶׁ֣ר בִּסְפָרַ֑ד יִֽרְשׁ֕וּ אֵ֖ת עָרֵ֥י הַנֶּֽגֶב". כיום מקובל לזהות את המקום עם העיר סרדיס באסיה הקטנה שנמצאת ליד העיירה סארט בטורקיה של ימינו.

## זיהוי
בפרשנות היהודית המוקדמת היה מקובל לזהות את המקום עם ספרד של ימינו, המצויה בחצי האי האיברי. למשל תרגום יונתן בן עוזיאל מתרגם את הפסוק בעובדיה ל-"וְגָלוּת יְרוּשְׁלֵם דִבְאַסְפַּמְיָא". בוולגטה מתורגם השם ספרד ל"בוספרו" היינו בוספורוס באזור החוף הצפון מזרחי של אסיה הקטנה.

ישנם חוקרים שזיהו את ספרד עם ספרדה המוזכרת באנאלים של סרגון השני כמחוז באזור מדי או עילם. ישנם שזיהו אותה עם מקום המוזכר בכתובת ביסותון כחלק מרשימה של ארצות עליהם שלט דריווש, שם נכתב בין השאר "ואלו ליד הים ספרדה איוניה (יוון)" ועל פי ההקשר ניראה שספרדה היא באסיה הקטנה.

בשנת 1916 נמצאה בסרדיס כתובת דו לשונית בארמית ולודית מתקופת שלטון האימפריה האחמנית. בחלק הארמי של הכתובת מופיע השם ספרד כשמה הארמי של העיר, בלודית שם העיר היה סְפָרְד (Sfard).

## לקריאה נוספת
* ̈in Obadiah v. 20 and the Median Exile, Ben Porat YosefːStudies in the Bible and Its World ספרד Bustenay Oded, The Enigma Toponym

## הערות שוליים

קטגוריה:אתרי המקרא
זהרון אפריקני

**זהרון אפריקני** (שם מדעי: *Pterois mombasae*) הוא מין של דג גרם טרופי מהסוג זהרון שבממשפחת העקרבנוניים שבסדרת העקרבנונאים. הוא קיבל את שמו המדעי מהעיר מומבסה שבקניה, בה הוא נמצא לראשונה.

הזהרון מצוי בטבע באזורים הטרופיים של האזור האינדו-פסיפי בין האוקיינוס ההודי למערב האוקיינוס השקט מחופי מזרח אפריקה ועד לדרום יפן. לרוב הוא חי על קרקעית הים בעומקים רדודים (10 עד 70 מטרים), לרוב סביב צמחייה או בעלי חיים נייחים כמו ספוגיים או אלמוגים.

זהרון זה יכול להגיע לאורך 20 ס"מ אך יכול להגיע עד אורך 31 ס"מ. הוא בעל פסים אנכיים אדומים בהירים ולבנים ובעל מניפת קוצים לאורך סנפיריו. קוצים אלה מכילים ארס חלש אך מכאיב שיכול להתנפח באזור הפגיעה. רק לעיתים נדירות הוא גורם לפגיעה חמורה.

הזהרון הוא טורף האורב לטרפו בשעות הלילה כשהוא משתמש במניפות כדי לשטות בטרף כמו חסילונים או דגים קטנים ואז בולע אותם בלסתותיו במהירות. הזהרונים מתרבים בכמות גבוהה ומייצרים צאצאים רבים.

זהרון זה נידוג לעיתים לחופי אפריקה בהם הוא מצוי אך אוכלוסייתו גדולה והוא לא בסכנה.

## קישורים חיצוניים

## הערות שוליים

קטגוריה:טקסונים שתוארו בידי ג'יימס לאונרד בריארלי סמית'
קטגוריה:בעלי חיים שתוארו ב-1957
קטגוריה:עקרבנוניים
Boa Me

**Boa Me** הוא סינגל של הזמר והראפר האנגלי פיוז ODG, בהשתתפות הזמר-יוצר האנגלי אד שירן והזמר מוג'יז. השיר יצא לאור ב-10 בנובמבר 2017 להורדה דיגיטלית בבריטניה. השיר הגיע למקום ה-52 במצעד הסינגלים הבריטי.

## רקע וכתיבה
אד שירן טס לגאנה כדי לעבוד עם פיוז ODG. הם כתבו שירים יחד, בהם "Boa Me". בשיר שר אד שירן בטווי, שפה גאנית. בראיון לדיילי סטאר אמר פיוז ODG, "אד לא שר מילה אחת באנגלית בשיר, רק בטווי, והוא עשה את זה רק אם הבין את זה נכון. הראיתי לו כל מיני סוגים שונים של מוזיקה שם בחוץ, הוא רצה ליצור רצועה אמיתית של היילייף  -זאת המוזיקה האפריקאית הישנה שההורים שלי היו מנגנים. אד הפך לאגדת היילייף, כי כשניגנתי את זה לאנשים בגאנה הם אפילו לא הבינו שזה אד, הוא נשמע כמו הדבר האמיתי. עשינו בדיקה שבה אנשים הגיעו לבית והתגובה הייתה: 'זה מטורף' ". השיר הוקלט במקביל לשיר "Bibia Be Ye Ye", רצועה מתוך אלבום האולפן השלישי של שירן, *[[÷ (אלבום של אד שירן)|÷]]*.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-58 מיליון השמעות.

## וידאו קליפ
הווידאו קליפ הרשמי של "Boa Me" עלה ליוטיוב ב-16 בנובמבר 2017.

## מיקומי שיא

## היסטוריית יציאות לאור

## הערות שוליים

קטגוריה:שירי אד שירן
קטגוריה:שירים שנכתבו על ידי אד שירן
Hearts Don't Break Around Here

"**Hearts Don't Break Around Here**" (בעברית: "**לבבות לא נשברים כאן**") הוא שיר של הזמר-יוצר האנגלי אד שירן. השיר נכלל באלבום האולפן השלישי של שירן, ÷ (2017). לאחר יציאת האלבום, הגיע השיר למקום ה-15 במצעד הסינגלים הבריטי, על אף שאינו סינגל.

## רקע והרכב
השיר הוא הרצועה התשיעית בגרסה הסטנדרטית של אלבום האולפן השלישי של אד שירן, ÷ (Divide).

"Hearts Don't Break Around Here" היא בלדה איטית שנכתבה על ידי שירן וג'וני מקדייד. השיר הוא אחד מתוך מספר שירים שהשניים כתבו יחד כשנפגשו, בהם הרצועה הראשונה באלבום, "Eraser". לדברי שירן, זהו השיר האהוב עליו ביותר באלבום, שכן הפיק את השיר בעצמו. השיר נכתב על ילדה שהכיר בבית הספר. הוא תיאר את השיר כגרסתו של זמר-יוצר ל"ראפ ממולמל", כיוון שהוא זורם ולא מובנה, כמו זרם התודעה. במקור תוכנן כי הזמר הבריטי ג'יימס בלאנט ישיר את פזמון השיר, אך שירן שכח מכך.

## ביקורות
דה אליזבת מ-*Teen Vogue* סקר את השיר בחיוב וכתב: "זה עשוי להיות הזמן להוציא החוצה את הטישו, כי יש לנו עוד שיר אהבה בידיים... והשיר הזה מתוק במיוחד. 'Hearts Don't Break Around Here' עוסק בפחד להיפתח ולהראות את הפגיעות שלך לאדם אחר, וכן את היתרונות מהצד השני כאשר אתה עושה זאת [...] זה מסוג השירים שתרצה לצטט בכתב עת ... או בכיתוב של תמונוה באינסטגרם".

## מיקומי שיא

## נתוני מכירות

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
יהושע נתן גנסין

הרב **יהושע נתן** **גְנֶסִין** (ביידיש: **גנעסין** או **גנעשִׂין**; ה'ת"ר – ה'תרפ"א), היה רב וראש ישיבה, מחסידי חב"ד.

## ביוגרפיה
יהושע נתן גנסין נולד בשנת ה'ת"ר לאביו ר' אורי ניסן. התחתן עם אסתר בת הרב שניאור זלמן באסין.

היה ראש ישיבת סטארודוב, והיא נסגרה בשנת תרמ"א על־יד השלטונות, עקב דיווח כי בישיבה נמצאים משתמטים.

בשנת תרמ"ג עבר לשמש כרבה של הקהילה היהודית בקריצ'ב, ובתרמ"ו-תרמ"ז עדיין כיהן שם ברבנות.

אחר כך מונה לרב בעיר פוצ'פ, והצטרף לניהול ולראשות הישיבה שהקים חותנו שהייתה לשם דבר ברמתה הלימודית, ותלמידים רבים שיצאו ממנה היו מפורסמים ברבנותם. בישיבה זו למדו אצלו יעקב מלכוב, יוסף חיים ברנר, הלל כדורי ועוד. ברנר הוסיף להיות איתו בקשר גם לאחר סיום לימודיו בישיבה, וכך כתב לו באחת ממכתביו: . רבים מתלמידיו המשיכו ללמוד בישיבת תומכי תמימים, והיו המצטיינים בלימודם.

על שיטתו בלימוד הגמרא נכתב:

נפטר בשנת תרפ"א. בצוואתו ציווה למנות כרב במקומו את הרב משה מרדכי עמרמי (פוגורלסקי).

הרב גנסין הוא אביהם של אורי ניסן גנסין ומנחם גנסין.

### עץ משפחת גנסין

## מקורות
* שמואל נח גוטליב, **אהלי שם**, פינסק תרע"ב, עמ' 147.

## הערות שוליים

קטגוריה:רבני חב"ד במאה ה-19
קטגוריה:רבני חב"ד במאה ה-20
קטגוריה:רבנים בלארוסים
קטגוריה:ראשי ישיבה חב"דיים
קטגוריה:ילידי 1840
קטגוריה:נפטרים ב-1921
בית יחיא הכהן

**בית יחיא הכהן** הוא בית היסטורי בשכונת תל נורדאו בתל אביב, שהיה ביתו של יחיא הכהן, מראשוני שכונת תל נורדאו. 

## היסטוריה
יחיא בן מאיר הכהן נולד בצנעא שבתימן, עלה לארץ ישראל בשנת 1914 והתגורר ביפו. בשנת 1917 גורש על ידי הטורקים לטבריה, ולאחר מלחמת העולם הראשונה חזר ליפו.

בראשית שנות ה-20 של המאה ה-20 קנה מגרש בשכונת תל נורדאו, ובנה בחלקו האחורי בית חד קומתי בן שני חדרים. בשנת 1930 קיבל יחיא מהעירייה אישור לבנות בניין ושלוש חנויות, ובשנת 1935 הסתיימה בניית הבית בקדמת החצר בתכנון האדריכל יעקב פינקרפלד, כך שבקומת הקרקע נבנו שלוש חנויות ומעליהן שתי קומות מגורים.

בשנת 1931, כשהחנויות כבר היו בנויות, הגיש יחיא בקשה לעירייה להקמת חנות למכירת מוצרי חלב. בקשתו אושרה, ובמקום הוקמה חנות בשם "תנובה ו'". החנות נוהלה בידי שרה, אשתו של יחיא. לאחר פטירתה של שרה בשנת 1948, חכרה את החנות אישה אלמנה בשם יוטקה (יהודית), שהחזיקה בה עד סוף שנות החמישים.

אחרי הקמת הבית החדש נהרס הבית הראשון שבסוף החצר, ויסודותיו קיימים עד היום בחצר. בשנת 1946 נבנתה קומה רביעית על ידי פינקרפלד. החל משנת 1958 תכנון האדריכל יעקב שלגי תוספות שונות לבניין, עד לפטירתו של יחיא בשנת 1982. לאחר פטירתו נמכרו הדירות בבניין לדיירים אחרים.

## קישורים חיצוניים
* 

קטגוריה:תל אביב-יפו: מבנים
קטגוריה:אתרי מורשת במחוז מרכז
דז'ה שומלו

**דז'ה שומלו** (במקור **זילברשטיין** עד 1915, בהונגרית: **Somló Dezső**; דיולה, 16 באוקטובר 1884 – ברית המועצות, דצמבר 1923) איש עסקים יהודי-הונגרי, סוציאל-דמוקרט ולאחר מכן חבר ופעיל המפלגה הקומוניסטית.

## ביוגרפיה
דז'ה זילברשטיין נולד במשפחה יהודית כבנם של יוז'ף זילברשטיין ושל רגינה זילברשטיין. בצעירותו הצטרף למפלגה הסוציאל-דמוקרטית ההונגרית (MSZDP) באוראדיה, ובשנים שאחרי תחילת המאה ה-20 היה מראשי המפלגה המקומית. בשנת 1904 היה אחד ממארגני ההפגנה ההמונית שפוזרה במה שמכונה "מט"ח הירי ביישוב אלשד" (מט"ח הירי באלשד ב-24 באפריל 1904 היה באלשד שבטרנסילבניה (כיום רומניה, אז הונגריה) שהתרחש בעקבות הפגנה ביישוב שדוכאה באכזריות על ידי הז'נדרמריה. באירוע היו יותר משלושים הרוגים). בגין ארגון ההפגנה נגזרו עליו 3 שנות מאסר. לאחר שריצה את עונשו, הוא פעל כתועמלן. באוגוסט 1913, ביוזמת שומלו וחברו אמיל ג'אג'ובסקי, הוקמה "ההתאחדות ההונגרית של איגודי הפועלים חובבי האמנות". משימתו של ארגון הייתה לארגן חידונים, להציג שירה, להקים במות קבועות להופעות עבור פועלים, לספק כרטיסי תיאטרון בחינם, כלומר לבדר את הפועלים ולזכות בתמיכתם. בשנים 1917 ו-1918 ערך את כתב העת המקצועי "הפועל בתעשייה הכימית" (Vegyipari Munkás). באותה השנה ייסד גם את ההוצאה לאור דנטה. בסוף 1918 עזב את ה-MSZDP והצטרף למפלגת הקומוניסטים של הונגריה (KMP) בה הפך לחבר ב"וועד המרכזי הראשון" של המפלגה (שכלל 18 חברים מתוכם 10 יהודים). הוא היה ממנהיגי איגוד העובדים. שולו נעצר ב-22 בפברואר 1919 כמו מנהיגים רבים נוספים של המפלגה ושוחרר ב-21 במרץ 1919, וכך גם כל חבריו הקומוניסטים. בתקופת הרפובליקה הסובייטית ההונגרית היה שומלו ראש משרד הדיור בבודפשט, וב-7 ביוני 1919, ברובע 5 של בודפשט, נשא לאישה את רוזליה לאצי, בתם של יוז'ף לאצי ושל מאריה פאפ. אחרי נפילת הרפובליקה נעצר ב-14 באוגוסט 1919, בשעה 9 בבוקר. ב-20 בדצמבר 1920 נידון ל-15 שנות מאסר וכן ל-10 שנים השעיה מכל תפקיד ושלילת זכויותיו כל הפוליטיות לאותה תקופה. ב-21 באוקטובר 2021 הוא נשלח לרוסיה הסובייטית במסגרת מבצע חילופי השבויים ההונגרי-סובייטי כשהיה כבר חולה סופני. בברית המועצות עבד כפקיד באיגוד הבינלאומי האדום עד מותו.

## לקריאה נוספת
* על Dezső Somló בדף של עיתון גיולה (Gyulai Hírlap)
* על דז'ה שומלו בדף fotóművészet.net
* כתב העת "התיאטרון" (Színház) כרך 4 עמוד 41
* 
* *Munkásmozgalom-történeti lexikon.* Szerkesztette Vass Henrik – Bassa Endre – Kabos Ernő. Budapest:. 1976. 577. o. ISBN 963 09 0412 8 (לקסיקון תולדות תנועת הפועלים)
* 
* דז'ה שומלו באתר MaNDA
*שלוש שנים בכלא. דז'ה שומלו באתר Arcanum
*מוזיאון יוז'ף ריפל-רונאי. תמונת דז'ה שומלו
*דז'ה שומלו באתר unionpedia
*הוצאה לאור דנטה. המייסד דז'ה שומלו בשנת 1918

## הערות שוליים

קטגוריה:יהודים הונגרים
קטגוריה:קומוניסטים יהודים הונגרים
קטגוריה:קומוניסטים הונגרים
קטגוריה:עורכי עיתונים יהודים הונגרים
קטגוריה:מהגרים מהונגריה לברית המועצות
קטגוריה:מבצע חילופי השבויים ההונגרי-סובייטי
קטגוריה:גיולה (עיר): אישים
קטגוריה:הונגרים שנולדו ב-1884
קטגוריה:הונגרים שנפטרו ב-1923
קארפול קריוקי (תוכנית טלוויזיה ישראלית)

**קארפול קריוקי** היא תוכנית טלווזיה ישראלית המבוססת על הפורמט "Carpool Karaoke" של התוכנית לייט לייט שואו  עם ג'יימס קורדן.

העונה הראשונה של התוכנית עלתה לשידור בערוץ כאן 11 במאי 2017 בהנחיית ניקי גולדשטיין.

בינואר 2021 עלתה העונה השנייה שצולמה במהלך מגפת הקורונה בישראל בהנחיית אודי כגן, שהנחה גם את העונה השלישית שהחלה את שידוריה בדצמבר 2022.

ביולי 2023, פורסם ששחר חסון ינחה את התוכנית במקום כגן החל מעונתה הרביעית. הצילומים של העונה הרביעית החלו רק באמצע שנת 2024 לאור מלחמת חרבות ברזל, ושידור העונה החל ב-9 בדצמבר 2024.

## פרקים
### עונה ראשונה
אורחי העונה הראשונה היו אייל גולן, דודו אהרון, הראל סקעת, טיפקס, ירדנה ארזי, ישי לוי, מוניקה סקס, מוש בן ארי, מירי מסיקה, סטטיק ובן אל, עידן רייכל, עילי בוטנר וילדי החוץ, פבלו רוזנברג, צביקה פיק, קובי אפללו, קורין אלאל, ריקי גל, רמי קלינשטיין, שירי מימון ושלומי שבת.

### עונה שנייה
ממוזער|335x335px|כרזת העונות השנייה והשלישית של הסדרה

### עונה שלישית

### עונה רביעית
ממוזער|335x335px|כרזת העונה הרביעית של הסדרה

## קישורים חיצוניים
*  כל הפרקים בעברית באתר כאן 11

### ביקורות
* 
*

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:כאן 11: תוכניות וסדרות
קטגוריה:תוכניות טלוויזיה ישראליות מבוססות על פורמט אמריקאי